Maapallo on niin upea,
että elämän pienet asiat jäävät helposti huomaamatta.
Mutta kun katsoo lähemmin,
siellä on kokonainen tuntematon maailma.
Maailma, jossa pienet sankarit -
ja pienet hirviöt -
tarvitsevat uskomattomia supervoimia -
voittaakseen vastoin kaikkia odotuksia.
Koralliriutat ovat planeetan monimuotoisimpia paikkoja.
KERTOJA PAUL RUDD
Koti valtaville kalaparville ja upeille olioille.
Mutta niiden alla -
on pienoismetropoli -
täynnä erikoislaatuisia pikku eliöitä.
Nämä eläimet ovat pieniä,
mutta niiden työ on elintärkeää.
Juuri nyt ne ovat kiireisempiä kuin koskaan.
Kerran vuodessa riutalla on näyttävä lisääntymistapahtuma,
joka on elintärkeä sen tulevaisuudelle.
Mutta ei ole helppoa olla pieni kala suurella riutalla.
Pitääkseen korallikaupunkinsa elossa pikku eläinten on voitettava valtavia haasteita.
Koralliriutta on yhtä monimutkainen ja asutettu kuin mikä hyvänsä kaupunki.
Joka päivä alkaa kiireisenä ja äänekkäänä.
Asukkaat kutsuvat toisiaan innostavassa vedenalaisessa aamukuorossa -
poksauttelemalla lihaksia,
naksuttelemalla saksia -
ja kalistamalla hampaita.
Vain terve riutta, jossa on kukoistava pikku olioiden yhteisö,
laulaa näin kovaa.
Puolet kaloista täällä on tuskin pullonkorkkia suurempia.
Mutta niiden palveluille riittää kysyntää.
Kilpikonna saapuu puhdistusasemalle -
kuoren kiillotukseen.
Työ on liian iso tälle pikku luikerolle yksinään.
Siispä ryhmä levänpoistoasiantuntijoita auttaa sen kiillotuksessa.
Vuokkokalaperheellä on kiire hoitaa merivuokkokotiaan.
Harva saalistaja uskaltaa tulla sen pistäviin lonkeroihin.
Mutta suojaavan limakilpensä ansiosta vuokkokalat -
voivat asua täällä pysyvästi.
Vastineeksi ne pitävät merivuokon puhtaana ja hapetettuna.
Alle piilotettuna uroksella on 500 munaa hoidettavanaan.
Jokainen riisinjyvää pienempi.
Jos ne kuoriutuvat samana yönä, kun riutalla lisäännytään,
niillä on paras mahdollisuus selviytyä.
Siihen asti niiden pitäisi olla turvassa.
Tämä on yksi riutan turvallisimmista kodeista.
Eikä perhe lähde koskaan kauas.
Täällä on aina suurempia kaloja.
Safiirimeriahven.
Pikku koralliahvenet suojautuvat korallisokkeloon -
meriahvenen ulottumattomiin.
Mutta tämä fiksu kala ei luovuta.
Se kutsuu paikalle -
lisävoimia.
Mustekala voi vaikuttaa yllättävältä osalliselta.
Mutta yhdessä ne ovat tappava tiimi.
Kun meriahven muuttaa värinsä naamioituakseen,
metsästys on alkanut.
Tuplasti ongelmia koralliahvenille.
Meriahven etsii piilopaikan.
Se muuttuu vaaleaksi osoittaakseen sen.
Lonkerot laskeutuvat.
Kalat panikoivat.
Suoraan meriahvenen kitaan.
Se on kamala valinta.
Paikoillaan on mustekalan tappavan otteen vaarassa.
Tai pakenemalla -
meriahven nappaa.
Ilman turvallista pakotietä -
joskus ainoa vaihtoehto on taistella vastaan.
Koralliahvenet käyvät mustekalan kimppuun -
ja yrittävät ajaa sen pois.
Mutta tohina houkuttelee vielä suurempia kaloja.
Pienet kalat saavat tilaisuuden paeta.
Haiden kierrellessä -
jokainen pitää yhtäkkiä huolta itsestään.
Se tiimityöstä.
Suuria haita eivät pikkukalat kiinnosta.
Mutta häätämällä muut saalistajat ne päästävät pienet eläimet taas töihin.
Laiduntajat pitävät riutan levättömänä.
Hitaasti kasvava koralli pääsee kukoistamaan.
Koralli muodostuu pikkuruisten eläinten yhdyskunnista.
Jokaisessa on mikroskooppisia kasvisoluja, jotka muuttavat valoa ruoaksi.
Mahtava liittouma, jonka varaan koko riutta rakentuu.
Yhdessä miljardit pikku eliöt -
luovat maapallon suurimmat elävät rakennelmat.
Mutta korallikaupungit ovat herkkiä.
Alttiita merten lämpenemiselle,
saasteille,
liikakalastukselle -
ja valloitukselle.
Sadoilla imujaloilla ryömivä.
Aseenaan myrkylliset piikit.
Hirviömäinen,
korallia syövä -
piikkikruunu.
Se voi ahmia satoja koralleja joka vuosi.
Eikä niitä ole vain yksi.
Niitä on kokonainen armeija -
tuhoamassa pikkuruisten olioiden koteja.
Mutta tietämättöminä lähestyvästä uhkasta -
riutan asukkailla on kiire valmistautua lisääntymään.
Ja etsimään ruokaa.
Eläinkunnan monimutkaisimmat silmät.
Neljä kertaa ihmistä enemmän värejä aistivia soluja omaava -
sirkkaäyriäinen näkee maailman aivan eri valossa.
Hammastahnaputkilon kokoisenakin se on kaikkea muuta kuin puolustuskyvytön.
Sen isku on nopeampi kuin yhdeksänmillinen luoti.
Niin nopea, että se höyrystää veden.
Se voi jopa luoda valonvälähdyksen.
Jopa hyvin aseistettu sirkkaäyriäinen tarvitsee suojan.
Oman asuinkolon ja pian lastenhuoneen.
Kun remontti on valmis.
Sillä on jo urosvierailija -
etsimässä puolisoa.
Tai varastamassa sen kotia.
Joka tapauksessa -
sen salamannopeat iskut tekevät selväksi,
ettei se ole valmis vieraille.
Tämä on vaarallinen paikka tulla yllätetyksi.
Kyltymätön saalistaja.
Jonka koko vastaa -
teekuppia.
Kääpiöseepia.
Ollakseen lisääntymiskunnossa sen pitää kasvaa.
Se tarkoittaa paljon syömistä.
Mutta se on itsekin helppo kohde.
Temppu on siis metsästää tulematta metsästetyksi.
Tämä naamioinnin mestari voi muuttaa ihonsa väriä ja pintarakennetta -
huijaamaan saalistajia -
ja saalista.
Se elää alle vuoden, joten sen pitää kasvaa nopeasti -
syömällä melkein kaikkea liikkuvaa.
Planktonaterian saamiseksi käsiään heiluttava -
napin kokoinen pompom-rapu ei näytä huomaavan uhkaa.
Tuskallinen virhe.
Tällä ravulla on pieniä merivuokkoja saksissaan.
Pienet etälamauttimet saalistajia karkottamaan.
Ne ovat niin tehokkaat,
että kilpailijat tekevät mitä vain saadakseen ne.
Huomattavan hienovarainen kamppailu.
Ravut eivät halua vahingoittaa merivuokkoja.
Vastustaja lukossa kilpailija ottaa varovasti palkintonsa.
Nyt kummallakin on yksi.
Ravut halkaisevat ne kasvattaakseen täyden parin pistohanskoja.
Merivuokot tarjoavat suojaa kaikenlaisille pikku olioille.
Läpinäkyvä Ancylomenes magnificus -
elää yhdessä vuokkokalan kanssa.
Ne ovat vain paperiliittimen kokoisia,
mutta riittävän rohkeita toimimaan riutan isojen kalojen kanssa.
Katkarapu mainostaa palvelujaan keinumalla.
Ja jos asiakas on saalistaja,
se varmistaa myyntipuheensa selvyyden -
taputtamalla.
Kun se on varma turvallisuudestaan,
pieni katkarapu ryhtyy töihin.
Se poistaa kuollutta ihoa,
noukkii loisia -
ja puhdistaa kidukset.
Se uskaltautuu jopa kitaan puhdistamaan hampaita.
Pienten puhdistajien terveyspalvelut -
ovat elintärkeitä pitämään isot kalat huippukunnossa.
Ympäri riuttaa valmistaudutaan paritteluun.
Sirkkaäyriäisen lastenhuone on melkein valmis.
Se on nostanut valtavat kolme kiloa rojua sen varmistamiseen.
Se on raivannut hätäuloskäynnit pitääkseen vihollisensa arvailemassa.
Sen rakennelma on niin laaja, että muutkin löytävät täältä kodin.
Mutta yksi naapuri on ongelmallinen.
Choerodon schoenleinii -huulikala.
Yksi harvoista työkaluja käyttävistä kaloista.
Sillä on jopa oma alasin simpukkojen avaamiseen.
Se tuskin syö sirkkaäyriäistä.
Mutta sen murskaava syömätyyli voi tuhota äyriäisen kodin.
Se siirtää valtavia määriä rojua ruokaa etsiessään.
Se sai haluamansa.
Mutta nyt lastenhuoneen rakennus on jäljessä aikataulusta.
Päivän päättyessä riutalla on kiireisempää.
Vuokkokalan munat kuoriutuvat pian.
Puhdistajien laivue tekee kovasti töitä.
Nämä sormenpituiset kalat -
tunnistaa helposti mustista ja sinisistä juovistaan.
Mutta kaikki eivät ole niin hyväntahtoisia kuin näyttävät.
Neonluikero.
Tämä huijari muuttaa värinsä matkiakseen puhdistajia -
ja livahtaa huomaamatta niiden joukkoon.
Se ei tullut puhdistamaan.
Haravoimalla torahampaillaan pahaa-aavistamattoman kalan ihoa -
se varastaa suomuaterian.
Ennen kuin uhri tajuaa, mikä siihen iski,
tämä kiero petkuttaja katoaa -
takaisin luolaansa.
Salassa toimiminen auttaa monia pieniä eläimiä selviytymään isolla riutalla.
Siten kääpiöseepia on onnistunut pysymään elossa -
ja ruokittuna.
Joka onnistunut metsästys kasvattaa sitä.
Tämä naaras näyttää vaikuttuneelta.
Kerrankin ruoka ei ole uroksen prioriteetti.
Sirkkaäyriäinen on korjannut kotiaan.
Poistanut ylimääräistä.
Varmistanut kaiken olevan paikoillaan.
Ja lisännyt loppusilaukset.
Vihdoin se on valmis ottamaan vieraan vastaan.
Juuri kun riutta on valmis vuoden tärkeimpään tapahtumaan,
korallintappajat saapuvat.
Laumoittain piikkikruunuja.
Pulauttamalla vatsansa ulos ne sulattavat korallin elävää kudosta.
Ne jättävät jälkeensä vain valkoiset luurangot.
Riutan asukkaat eivät näytä voivan tehdä paljoa -
estääkseen piikkikruunuparvia syömästä joka korallia reitillään.
Tämän pikkuisen ravun koti on seuraavana ruokalistalla.
Vaikka se kuinka yrittää,
piikkikruunun keho on lähes läpäisemätön.
Mutta sen piikkien pehmeä ja herkkä kanta -
on sen heikkous.
Pikku ravun on aika -
päihittää hirviö.
Vartijarapujen kanssa kilpailu ei ole tuskan arvoista.
Pienten olioiden monimuotoinen yhdyskunta -
auttaa jokainen osaltaan -
pitämään koralliriutat terveinä ja vastustuskykyisinä monille uhilleen.
Jopa näiden elävien kaupunkien vahingoittuneet osat voivat uudistua.
Kerran vuodessa -
täydellinen vuorovesi ja täydellinen lämpötila sattuvat yhteen.
Tänään on se ilta,
kun riutta itse alkaa lisääntyä.
Pikkuruinen nyytti, vain pippurin kokoinen.
Kaikki vauvakorallin tekemisen ainesosat yhdessä paketissa.
Koralli kutee.
Monet muut pienet riutan eläimet lisääntyvät myös.
Kääpiöseepia on saanut puolisonsa.
Nyt sen on aika laittaa munansa varovasti korallin sisään.
Äyriäissirkallakin on munia.
Niitä on 20 000.
Isän puhdistettua vielä kerran -
sadat vuokkokalan toukat irtautuvat ajelehtimaan.
Yhteiskutu varmistaa, että mahdollisimman monta elämää -
ajautuu turvallisesti pois vuoroveden mukana.
Pian pienet ihmeet kasvavat.
Maapähkinän kokoinen -
seepian poikanen on aloittamassa meriseikkailuaan.
Ja ehkä kaikista tärkeimpänä millin kokoinen korallin planula-toukka.
Riutan äänen houkuttelemasta -
pikkuruisesta tiilestä kasvaa mahtava koralli.
Se auttaa rakentamaan korallikaupungin kaikkien asukkaiden tulevaisuutta.
Tekstitys: Jari Vikström